L 296/6 Jurnalul Oficial al Uniunii Europene 13.11.2011 REGULAMENTUL DELEGAT (UE) NR. 1152/2011 AL COMISIEI din 14 iulie 2011 de completare a Regulamentului (CE) nr. 998/2003 al Parlamentului European și al Consiliului în ceea ce priveşte măsurile sanitare preventive pentru controlul infecției cu Echinococcus multilocularis la câini (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 998/2003 al Parla- mentului European şi al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie şi de modificare a Directivei 92/65/CEE a Consiliului (!), în special articolul 5 alineatul (1) al doilea paragraf, întrucât: (1) Regulamentul (CE) nr. 998/2003 stabileşte cerințele de sănătate animală aplicabile circulației necomerciale a animalelor de companie. Mai precis, acesta stabileşte norme aplicabile circulației necomerciale în statele membre a câinilor, pisicilor şi dihorilor domestici şi prevede, acolo unde este cazul, adoptarea unor măsuri sanitare preventive prin acte delegate care să asigure controlul bolilor, altele decât rabia, susceptibile de a se răspândi din cauza circulației acestor animale. Aceste măsuri trebuie să fie justificate din punct de vedere ştiințific și proporționale riscului de răspândire a acestor boli prin intermediul circulației. În plus, Regulamentul (CE) nr. 998/2003 prevede că animalele de companie trebuie să fie însoțite de un pașaport emis de un medic veterinar autorizat de auto- ritatea competentă care să certifice, dacă este cazul, faptul că animalul în cauză a fost supus măsurilor sanitare preventive privind bolile, altele decât rabia. Echinococoza alveolară este o boală parazitară cauzată de tenia Echinococcus multilocularis. Acolo unde boala este cunoscută, ciclul tipic de transmitere a parazitului în Europa are loc în sălbăticie şi implică animale carnivore sălbatice ca gazde finale şi mai multe specii de mamifere, în special rozătoare mici, ca gazde intermediare, care contractează parazitul prin ingestia ouălor răspândite în mediu prin excrementele gazdelor finale. Deşi de importanță secundară pentru persistența ciclului de viaţă al parazitului în medii endemice, câinii pot contracta infecția prin ingestia de rozătoare infestate. Ca potențiale gazde finale și din cauza apropierii de om, aceştia pot constitui o sursă de infecţie pentru om, precum și o sursă de contaminare a mediului, inclusiv a zonelor indemne de paraziți de dincolo de barierele naturale. Nu au fost raportate cazuri de dihori () JO L 146, 13.6.2003, p. 1. domestici ca gazde finale şi, conform informațiilor actuale, contribuția pisicilor în cadrul ciclului de trans- mitere este îndoielnică. Atunci când omul este afectat ca gazdă intermediară atipică de larvele de tenie, simptomele clinice şi pato- logice severe ale bolii pot fi observate după o perioadă lungă de incubaţie şi, la pacienții netratați sau tratați insuficient, mortalitatea poate fi mai ridicată de 90 %. Prevalenţa tot mai mare a bolii la animale sălbatice și, în paralel, la om, în anumite părți ale Europei constituie un motiv serios de îngrijorare pentru autoritățile de sănătate publică din multe state membre. Deşi infecţia cu Echinococcus multilocularis la animale este prezentă în emisfera nordică, inclusiv în regiunile centrale şi nordice ale Europei, în Asia și America de Nord, nu a fost niciodată înregistrată la gazde finale domestice şi sălbatice din anumite regiuni din Uniunea Europeană, în ciuda supravegherii permanente a animalelor sălbatice și a accesului nerestricționat al câinilor. Circulația transfrontalieră a animalelor sălbatice infestate a fost identificată de Agenţia Europeană pentru Siguranța Alimentară (EFSA), într-un aviz ştiințific privind evaluarea riscului de introducere a echinococozei pe teritoriul Regatului Unit, Irlandei, Suediei, Maltei și Finlandei, ca urmare a renunțării la normele naţionale (?), drept prin- cipala cale posibilă de acces a parazitului Echinococcus multilocularis, în special în zonele fără bariere fizice eficiente, cum ar fi mări deschise. EFSA consideră că rolul epidemiologic al câinilor în mediile endemice are o importanță limitată pentru ciclul de viață al parazitului. Cu toate acestea, EFSA este de părere că riscul ciclului de transmitere a parazitului  Echinococcus  multilocularis cunoscut la gazde intermediare și finale sălbatice cores- punzătoare din zone anterior indemne de parazit este mai mult decât neglijabil, atunci când parazitul este introdus prin circulația câinilor infestaţi purtători de ouă de tenie. Conform EFSA, riscul de introducere a parazitului Echi- nococcus multilocularis în zone anterior indemne de parazit ar putea fi redus în cazul în care câinii din zonele endemice sunt tratați. Pentru a preveni reinfectarea, acest tratament ar trebui aplicat în cel mai scurt timp înainte de intrarea în zonele indemne de parazitul respectiv. Cu toate acestea, este nevoie de o perioadă minimă post-tratament de 24 de ore pentru a preveni eliminarea unor cantități reziduale de ouă infectate în mediul zonei indemne de parazit. (?) The EFSA Journal (2006) 441, 1-54 (http:/|www.efsa.europa.eu/en/ efsajournal/doc/441.pdf).